b'\n_START_ARTICLE_\nAis\xc4\x97n\xc5\xb3 dvaras\n_START_SECTION_\nIstorija\n_START_PARAGRAPH_\nAis\xc4\x97n\xc5\xb3 dvaras XIX a. pabaigoje priklaus\xc4\x97 Memelio apskrities (vok. Kreis Memel) Stankai\xc4\x8di\xc5\xb3 sen\xc5\xabnijai (vok. Gemeinde Stankeiten). Tarpukaryje Ais\xc4\x97n\xc5\xb3 kaime buvo dvaras su u\xc5\xbeeiga ir vandens mal\xc5\xabnu, kurio girnas suko Ais\xc4\x97s ir Veivir\xc5\xbeo (i\xc5\xa1kastas 2 km ilgio kanalas) upeli\xc5\xb3 vandenys. Priklaus\xc4\x97 Vanag\xc5\xb3 parapijai. Tur\xc4\x97jo kapines.\n_START_SECTION_\nPadavimas\n_START_PARAGRAPH_\nNaktimis po dvaro sodyb\xc4\x85 jodin\xc4\x97dav\xc4\x99s jau seniai mirusio dvarininko \xc5\xa1m\xc4\x97kla. \xc5\xbdynys liep\xc4\x99s atkasti jo kap\xc4\x85, nukirsti mirusiojo galv\xc4\x85 ir j\xc4\x85 pad\xc4\x97ti tarp jo koj\xc5\xb3. Kai taip buvo padaryta, daugiau niekas jo nebemat\xc4\x99s.\n_START_SECTION_\nTrivia\n_START_PARAGRAPH_\nLaikra\xc5\xa1tyje \xe2\x80\x9eMemeler Dampfboot\xe2\x80\x9c. 1873 m. buvo tokia \xc5\xbeinut\xc4\x97: \xe2\x80\x9eAis\xc4\x97n\xc5\xb3 kerd\xc5\xbeiaus \xc5\xbemona labai m\xc4\x97go i\xc5\xa1gerti ir visk\xc4\x85 parduodavo, kad gal\xc4\x97t\xc5\xb3 nusipirkti alkoholio. Vyras, bijodamas, kad ji pragers bulvi\xc5\xb3 atsargas, atidav\xc4\x97 jas saugoti vienam dvaro gyventojui. \xc5\xbdmona baisiai supyko ir i\xc5\xa1mu\xc5\xa1\xc4\x97 nam\xc5\xb3 langus. Teismo metu ji at\xc4\x97jo pasipuo\xc5\xa1usi ir ori, kad net ne\xc4\xaftartum j\xc4\x85 esant girtuokle. Ji teisinosi, es\xc4\x85 langus ji i\xc5\xa1mu\xc5\xa1\xc4\x97, nes vyras j\xc4\x85 buvo u\xc5\xberakin\xc4\x99s. Ta\xc4\x8diau teismas priteis\xc4\x97 kaltinamajai tris dienas kal\xc4\x97jimo\xe2\x80\x9c.'